**Pojasnila glede pravilnega sporočanja podatkov o plačah na obrazcu ZAP/M v nekaterih izbranih specifičnih primerih, ki so posledica izrednih razmer, povezanih z epidemijo koronavirusa COVID-19**

Spoštovani,

zaradi izrednih razmer, povezanih z epidemijo koronavirusa, ki so (oz. bodo) − prek nekaterih sprejetih ukrepov države − med drugim vplivale na obstoječe oblike zaposlitev in/ali izplačevanje dohodkov iz delovnega razmerja za čas trajanja epidemije, smo na Statističnem uradu RS za nekatere od teh (novih) specifičnih primerov pripravili kratka pojasnila glede pravilnega **sporočanja podatkov o plačah na obrazcu ZAP/M**, ki se v sodelovanju z AJPES izvajav okviru statističnega raziskovanja Plače zaposlenih pri pravnih osebah.

Izpostavimo naj, da je v vseh primerih sporočanja podatkov o plačah na obrazcu ZAP/M treba upoštevati **osnovno pravilo sporočanja podatkov** v statističnem raziskovanju Plače zaposlenih pri pravnih osebah, ki govori o tem, da je **podatke treba sporočati le za tiste zaposlene osebe, ki so** za mesec, za katerega se poroča, poleg morebitnih drugih dohodkov iz delovnega razmerja, **prejele tudi izplačilo plače in/ali izplačilo nadomestila plače v breme (iz sredstev) delodajalca**. Podatkov za zaposlene osebe, ki za mesec, za katerega se poroča, niso prejeleizplačila plače in/ali izplačila nadomestila plače v breme (iz sredstev) delodajalca, ampak so prejele le izplačilo katerega od nadomestil plače iz drugih virov in/ali izplačilo drugih dohodkov iz delovnega razmerja, se na obrazcu ZAP/M ne sporoča.

Če je zaposlena oseba za mesec, za katerega se poroča, prejela izplačilo plače in/ali izplačilo nadomestila plače v breme (iz sredstev) delodajalca in hkrati izplačilo nadomestila plače, ki ne bremeni delodajalca (tj. refundacije, med katere sodijo tudi **refundacije s strani države**), je pri sporočanju podatkov o plačah na obrazcu ZAP/M **podatke treba sporočati le za tisti del prejetih izplačil, ki so bila izplačana v breme (iz sredstev) delodajalca**.

V **Prilogi** prikazujemo nekaj izbranih **specifičnih primerov sporočanja podatkov o plačah na obrazcu ZAP/M, ki naj bi veljali (predvsem) za čas trajanja epidemije koronavirusa**, in sicerz vidika pravilnega sporočanja (izpolnjevanja) podatkov v nekaterih poljih obrazca ZAP/M, tj. podatkov o številu zaposlenih oseb, ki so prejele plačo (**polje AOP 025**), številu vseh plačanih ur (**polje AOP 027**), bruto izplačanih plačah za mesec, za katerega se poroča (**polje AOP 001**), neto plačah (**polje AOP 024**) in številu zaposlenih oseb na podlagi plačanih ur, ki so prejele plačo za mesec, za katerega se poroča (**polje AOP 004**). Pri vseh izbranih primerih je zaradi poenostavitve upoštevana predpostavka, da podjetje podatke sporoča le za eno zaposleno osebo.

**Priloga: Prikaz sporočanja (izpolnjevanja) podatkov o plačah na obrazcu ZAP/M v nekaterih izbranih specifičnih primerih, ki so posledica izrednih razmer, povezanih z epidemijo koronavirusa**

**Primer 1:**

Oseba, ki je zaposlena za polni delovni čas (40-urna tedenska obveznost), je **cel mesec** **opravljala delo od doma**, za kar je prejela **izplačilo** **plače v breme (iz sredstev) delodajalca**, in sicer v isti višini kot v primeru, da bi opravljala delo v prostorih delodajalca.

Na obrazcu ZAP/M se sporoča podatke za celotno obdobje, ko je zaposlena oseba opravljala delo od doma, saj se plača za to obdobje v celoti izplača iz sredstev (v breme) delodajalca.

Vsa polja na obrazcu ZAP/M se izpolnijo na enak način kot v primeru, da bi zaposlena oseba opravljala delo v prostorih delodajalca.

**Primer 2:**

Oseba, ki je zaposlena za polni delovni čas (40-urna tedenska obveznost), **cel mesec** **ni mogla opravljati dela zaradi karantene**, odrejene z odločbo ministra za zdravje. V tem času je bila zaposlena oseba upravičena do nadomestila plače za čas trajanja karantene v višini **80 % osnove za nadomestilo plače** (tj. 80 % povprečne mesečne plače za polni delovni čas te zaposlene osebe v zadnjih treh mesecih). **Celotna višina nadomestila plače se izplača v breme države**.

Podatkov za to zaposleno osebo se na obrazcu ZAP/M **ne sporoča**, saj se nadomestilo plače ne izplača iz sredstev (v breme) delodajalca, ampak v celoti v breme države.

**Primer 3:**

Oseba, ki je zaposlena za polni delovni čas (40-urna tedenska obveznost), je bila s strani delodajalca **cel mesec** napotena na **začasno čakanje na delo**. V tem času je bila zaposlena oseba upravičena do nadomestila plače za čas začasnega čakanja na delo v višini **80 % osnove za nadomestilo plače** (tj. 80 % povprečne mesečne plače za polni delovni čas te zaposlene osebe v zadnjih treh mesecih). **60 % višine izplačila nadomestila plače se izplača v breme (iz sredstev) delodajalca, preostalih 40 % pa v breme države**.

Na obrazcu ZAP/M se sporoča podatke le za tisti del izplačila nadomestila plače za čas začasnega čakanja na delo, ki se izplača iz sredstev (v breme) delodajalca.

V polje **AOP 025** obrazca ZAP/M se vnese **1 zaposlena oseba**, v polje **AOP 004** **0,60 zaposlene osebe na podlagi plačanih ur** (upošteva se delež izplačila nadomestila plače v breme (iz sredstev) delodajalca, ki v danem primeru znaša 60 %), v polje **AOP 027** **106 plačanih ur** (to število plačanih ur velja za marec 2020, v katerem je 22 delovnih dni; pri izračunu števila plačanih ur se upošteva število ur, ki se izplačajo v breme (iz sredstev) delodajalca: v danem primeru število plačanih ur znaša 60 % od 176 delovnih ur po koledarju, kar predstavlja približno 106 plačanih ur), v polje **AOP 001** pa znesek bruto plače v višini **48 % osnove za nadomestilo plače** (v danem primeru namreč višina nadomestila plače v breme (iz sredstev) delodajalca znaša 60 % od 80 % osnove za nadomestilo plače, tj. 48 % osnove za nadomestilo plače).

Podatkov o nadomestilu plače, ki se izplača v breme države (tj. 40 % od 80 % osnove za nadomestilo plače), se na obrazcu ZAP/M ne sporoča, saj se ta del nadomestila plače ne izplača v breme (iz sredstev) delodajalca.

**Primer 4:**

Oseba, ki je zaposlena za polni delovni čas (40-urna tedenska obveznost), je bila s strani delodajalca **cel mesec** napotena na **začasno čakanje na delo**. V tem času je bila zaposlena oseba upravičena do nadomestila plače za čas začasnega čakanja na delo v višini **80 % osnove za nadomestilo plače** (tj. 80 % povprečne mesečne plače za polni delovni čas te zaposlene osebe v zadnjih treh mesecih). **Celotna višina nadomestila plače se izplača v breme države**.

Podatkov za to zaposleno osebo se na obrazcu ZAP/M **ne sporoča**, saj se nadomestilo plače ne izplača iz sredstev (v breme) delodajalca, ampak v celoti v breme države.

**Primer 5:**

Oseba, ki je zaposlena za polni delovni čas (40-urna tedenska obveznost), **cel mesec** ni mogla opravljati dela zaradi **višje sile** (npr. **varstva otrok** zaradi zaprtih vzgojno-izobraževalnih ustanov ali **nezmožnosti prihoda na delo** zaradi ustavitve javnega prevoza, zaprtih meja, idr.). V tem času je bila zaposlena oseba upravičena do nadomestila plače za čas trajanja višje sile v višini **80 % osnove za nadomestilo plače** (tj. 80 % povprečne mesečne plače za polni delovni čas te zaposlene osebe v zadnjih treh mesecih). **60 % višine izplačila nadomestila plače se izplača v breme (iz sredstev) delodajalca, preostalih 40 % pa v breme države**.

Na obrazcu ZAP/M se sporoča podatke le za tisti del izplačila nadomestila plače za čas trajanja višje sile, ki se izplača iz sredstev (v breme) delodajalca.

V polje **AOP 025** obrazca ZAP/M se vnese **1 zaposlena oseba**, v polje **AOP 004** **0,60 zaposlene osebe na podlagi plačanih ur** (upošteva se delež izplačila nadomestila plače v breme (iz sredstev) delodajalca, ki v danem primeru znaša 60 %), v polje **AOP 027** **106 plačanih ur** (to število plačanih ur velja za marec 2020, v katerem je 22 delovnih dni; pri izračunu števila plačanih ur se upošteva število ur, ki se izplačajo v breme (iz sredstev) delodajalca: v danem primeru število plačanih ur znaša 60 % od 176 delovnih ur po koledarju, kar predstavlja približno 106 plačanih ur), v polje **AOP 001** pa znesek bruto plače v višini **48 % osnove za nadomestilo plače** (v danem primeru namreč višina nadomestila plače v breme (iz sredstev) delodajalca znaša 60 % od 80 % osnove za nadomestilo plače, tj. 48 % osnove za nadomestilo plače).

Podatkov o nadomestilu plače, ki se izplača v breme države (tj. 40 % od 80 % osnove za nadomestilo plače), se na obrazcu ZAP/M ne sporoča, saj se ta del nadomestila plače ne izplača v breme (iz sredstev) delodajalca.

**Primer 6:**

Oseba, ki je zaposlena za polni delovni čas (40-urna tedenska obveznost), **cel mesec** ni mogla opravljati dela zaradi **višje sile** (npr. **varstva otrok** zaradi zaprtih vzgojno-izobraževalnih ustanov ali **nezmožnosti prihoda na delo** zaradi ustavitve javnega prevoza, zaprtih meja, idr.). V tem času je bila zaposlena oseba upravičena do nadomestila plače za čas trajanja višje sile v višini **80 % osnove za nadomestilo plače** (tj. 80 % povprečne mesečne plače za polni delovni čas te zaposlene osebe v zadnjih treh mesecih). **Celotna višina nadomestila plače se izplača v breme države**.

Podatkov za to zaposleno osebo se na obrazcu ZAP/M **ne sporoča**, saj se nadomestilo plače ne izplača iz sredstev (v breme) delodajalca, ampak v celoti v breme države.

**Primer 7:**

Pojasnilo glede pravilnega sporočanja (izpolnjevanja) **podatkov o neto plačah (polje AOP 024) na obrazcu ZAP/M, ko plačilo posameznih vrst prispevkov za socialno varnost v breme delavca oz. delodajalca** (npr. vseh prispevkov za socialno varnost za zaposlene osebe na čakanju, prispevkov za pokojninsko in invalidsko zavarovanje v breme delodajalca, idr.) za čas trajanja epidemije koronavirusa **krije država**.

Oprostitev plačila posameznih vrst prispevkov za socialno varnost v breme delavca oz. delodajalca **ne vpliva na sporočanje podatkov o neto plačah (polje AOP 024) na obrazcu ZAP/M**.

Neto plače se namreč izračunajo kot razlika med zneskom bruto plač ter zneskom prispevkov za socialno varnost v breme delavca in zneskom akontacije dohodnine, pri čemer ni pomembno, iz katerih virov se posamezne vrste prispevkov za socialno varnost v breme delavca financirajo.

**Primer 8:**

Oseba, ki je zaposlena za polni delovni čas (40-urna tedenska obveznost), je bila **cel mesec** odsotna z dela zaradi **kratkotrajne bolniške odsotnosti**, za kar je upravičena do nadomestila plače v višini zakonsko predpisanega odstotka osnove za nadomestilo plače.

**V kolikor breme izplačila nadomestil plače za vse bolniške odsotnosti (tudi kratkotrajne) za čas trajanja epidemije koronavirusa od prvega dne odsotnosti nosi ZZZS in ne delodajalec**, se podatkov za to zaposleno osebo na obrazcu ZAP/M **ne sporoča**, saj se nadomestilo plače v tem primeru ne izplača v breme (iz sredstev) delodajalca, ampak v celoti v breme ZZZS.

**Primer 9:**

Oseba, ki je zaposlena za polni delovni čas (40-urna tedenska obveznost), je **polovico meseca** (npr. 11 delovnih dni v marcu 2020) **opravljala delo v prostorih delodajalca**, preostale delovne dni v tem mesecu pa ni mogla opravljati dela zaradi karantene, odrejene z odločbo ministra za zdravje (za to obdobje je prejela **izplačilo nadomestila plače, ki v celoti bremeni državo**).

Na obrazcu ZAP/M se sporoča podatke le za obdobje, ko je zaposlena oseba opravljala delo v prostorih delodajalca (tj. za 11 delovni dni oz. polovico običajne delovne obveznosti), saj se le plača za to obdobje izplača iz sredstev (v breme) delodajalca.

V polje **AOP 025** obrazca ZAP/M se vnese **1 zaposlena oseba**, v polje **AOP 004** **0,5 zaposlene osebe na podlagi plačanih ur** (upošteva se delež delovnih ur od vseh delovnih ur po koledarju, za katere je zaposlena oseba prejela izplačilo plače v breme (iz sredstev) delodajalca), v polje **AOP 027** **88 plačanih ur** (to število plačanih ur velja za marec 2020, v katerem je 22 delovnih dni; pri izračunu števila plačanih ur se upošteva število ur, ki se izplačajo v breme (iz sredstev) delodajalca: v danem primeru število plačanih ur znaša 50 % od 176 delovnih ur po koledarju, tj. 88 ur), v polje **AOP 001** pa **znesek bruto plače za 11 delovnih dni**, ki jo je zaposlena oseba prejela v breme (iz sredstev) delodajalca.

Podatkov za obdobje nezmožnosti opravljanja dela zaradi karantene, odrejene z odločbo ministra za zdravje, se na obrazcu ZAP/M ne sporoča, saj se nadomestilo plače za to obdobje ne izplača v breme (iz sredstev) delodajalca, ampak v celoti v breme države.

**Primer 10:**

Oseba, ki je zaposlena za delovni čas, krajši od polnega (20-urna tedenska obveznost), je **polovico meseca** (npr. 11 delovnih dni v marcu 2020) **opravljala delo v prostorih delodajalca**, preostale delovne dni v tem mesecu pa ni mogla opravljati dela zaradi karantene, odrejene z odločbo ministra za zdravje (za to obdobje je prejela **izplačilo nadomestila plače, ki v celoti bremeni državo**).

Na obrazcu ZAP/M se sporoča podatke le za obdobje, ko je zaposlena oseba opravljala delo v prostorih delodajalca (tj. za 11 delovni dni oz. polovico običajne delovne obveznosti), saj se le plača za to obdobje izplača iz sredstev (v breme) delodajalca.

V polje **AOP 025** obrazca ZAP/M se vnese **1 zaposlena oseba**, v polje **AOP 004** **0,25 zaposlene osebe** **na podlagi plačanih ur** (upošteva se delež delovnih ur od vseh delovnih ur po koledarju, za katere je zaposlena oseba prejela izplačilo plače v breme (iz sredstev) delodajalca; pri tem je treba upoštevati, da je oseba zaposlena za delovni čas, krajši od polnega), v polje **AOP 027** **44 plačanih ur** (to število plačanih ur velja za marec 2020, v katerem je 22 delovnih dni; pri izračunu števila plačanih ur se upošteva število ur, ki se izplačajo v breme (iz sredstev) delodajalca: v danem primeru število plačanih ur znaša 25 % od 176 delovnih ur po koledarju, tj. 44 ur, saj je oseba zaposlena za delovni čas, krajši od polnega), v polje **AOP 001** pa **znesek bruto plače za 11 delovnih dni**, ki jo je zaposlena oseba prejela v breme (iz sredstev) delodajalca.

Podatkov za obdobje nezmožnosti opravljanja dela zaradi karantene, odrejene z odločbo ministra za zdravje, se na obrazcu ZAP/M ne sporoča, saj se nadomestilo plače za to obdobje ne izplača v breme (iz sredstev) delodajalca, ampak v celoti v breme države.

**Primer 11:**

Oseba, ki je zaposlena za polni delovni čas (40-urna tedenska obveznost), je **polovico meseca** (npr. 11 delovnih dni v marcu 2020) **koristila letni dopust**, **nato** (preostale delovne dni v tem mesecu) pa je bila s strani delodajalca napotena na **začasno čakanje na delo**. V tem času je bila zaposlena oseba upravičena do nadomestila plače za čas začasnega čakanja na delo v višini 80 % osnove za nadomestilo plače (tj. 80 % povprečne mesečne plače za polni delovni čas te zaposlene osebe v zadnjih treh mesecih). Za obdobje začasnega čakanja na delo je prejela **izplačilo nadomestila plače, ki v celoti bremeni državo**.

Na obrazcu ZAP/M se sporoča podatke le za obdobje, ko je zaposlena oseba koristila letni dopust (tj. za 11 delovni dni v marcu 2020), saj se le nadomestilo plače za letni dopust izplača iz sredstev (v breme) delodajalca.

V polje **AOP 025** obrazca ZAP/M se vnese **1 zaposlena oseba**, v polje **AOP 004** **0,5 zaposlene osebe na podlagi plačanih ur** (upošteva se delež delovnih ur od vseh delovnih ur po koledarju, za katere je zaposlena oseba prejela izplačilo plače v breme (iz sredstev) delodajalca), v polje **AOP 027** **88 plačanih ur** (to število plačanih ur velja za marec 2020, v katerem je 22 delovnih dni; pri izračunu števila plačanih ur se upošteva število ur, ki se izplačajo v breme (iz sredstev) delodajalca: v danem primeru število plačanih ur znaša 50 % od 176 delovnih ur po koledarju, tj. 88 ur), v polje **AOP 001** pa **znesek nadomestila bruto plače za letni dopust za 11 delovnih dni**, ki ga je zaposlena oseba prejela v breme (iz sredstev) delodajalca.

Podatkov za obdobje začasnega čakanja na delo, se na obrazcu ZAP/M ne sporoča, saj se nadomestilo plače za to obdobje ne izplača v breme (iz sredstev) delodajalca, ampak v celoti v breme države.

**Primer 12:**

Pojasnilo glede pravilnega sporočanja (izpolnjevanja) **podatkov o bruto** **izplačanih plačah za mesec, za katerega se poroča, in neto plačah** (polji **AOP 001** in **AOP 024** **na obrazcu ZAP/M**),v primeru, **ko je zaposlena oseba prejela krizni dodatek v višini 200 evrov** (ker je delala in ker njena zadnja izplačana mesečna plača ni presegla trikratnika minimalne plače).

Po metodologiji statističnega raziskovanja Plače zaposlenih pri pravnih osebah je **znesek kriznega dodatka vključen v znesek bruto izplačanih plač** za mesec, za katerega se poroča (**polje AOP 001** na obrazcu ZAP/M), saj se izplača v breme (iz sredstev) delodajalca. **Znesek kriznega dodatka je tudi v celoti vključen v znesek neto plač** (**polje AOP 024** na obrazcu ZAP/M), saj je krizni dodatek oproščen plačila vseh davkov in prispevkov.

V kolikor pa bi zaposlena oseba za čas trajanja epidemije koronavirusa prejela enega ali več **dodatkov k plači, ki bi se v celoti izplačali v breme države**, se vrednost teh dodatkov ne bi sporočala na obrazcu ZAP/M, saj njihovo izplačilo ne bi bremenilo delodajalca.